Yigal Allon

Yigal Allon (født 10. oktober 1918 i Kfar Tabor i Galilea, død 29. februar 1980 i Afula) var en israelsk politiker, kommandant i Palmach og general i Israels forsvar. Han var medlem av Knesset.

 Liv og virke 
 Bakgrunn 
Hans far immigrerte til det tidligere osmanske riket (nå Israel) og dets territorier i 1890.
I 1937 ble Jihal Allon uteksaminert fra Kadoorie landbrukshøyskole, og han var så med på å grunnlegge den jødiske kibbutzen Ginosar.Israel in the Middle East: Documents and Readings on Society, Politics, and Foreign Relations, Pre-1948 to the Present 

Allon ble gift med Ruth. 

 Militær 
Allon kommanderte en enhet i Haganah, og senere kommanderte han en patrulje i Palestina under de arabiske opptøyene mellom 1936 og 1939. I 1941 var Allon en av grunnleggerne av den miliante gruppen Palmach. 

I 1941 deltok Allon i den britisk-ledede invasjonen av Libanon og Syria. Som kommandant i Palmach var Allon blant annet ansvarlig for ett israelsk raid natten mellom 18. og 19. desember 1947, som fant sted i nærheten av den libanesiske grensen. I angrepet ble flere sivile palestinske hus sprengt, og ett dusin sivile - de fleste kvinner og barn - ble drept.

Under den arabisk-israelske krigen i 1948, ledet Allon flere store militære operasjoner på flere fronter. Den 25. oktober 1949, mens Allon var ute av landet, ble han erstattet av Moshe Dayan. De fleste av hans stabsoffiserer trakk seg i protest mot denne avgjørelsen. Allon pensjonerte seg fra aktiv tjeneste i 1950. 

 Politiker, minister 
Årene 1950-1952 studerte Allon filosofi og historie ved St Antony's College i Oxford.'Allon for London' i Jewish Observer and Middle East Review (Volume 16, William Samuel & Company Limited, 1967), issue dated 29 December 1967, s. 1

Etter å ha lagt sin militære karriere bak seg, begynte Allon som politiker. Han ble en fremtredende leder i det politiske partiet Ahdut HaAvoda, og han ble valgt inn i Knesset i 1955, hvor han satt frem til sin død i februar 1980. 

Allon var medlem av flere politiske komiteer i Israel, deriblant justiskomiteen, komiteen for utdanning og kultur, samt i det israelske Utenriksdepartementet. Allon fungerte som arbeidsminister fra 1961 til 1967, og mellom 26. februar 1967 og 17. mars 1969 var han stedfortredende statsminister etter dødsfaller til Levi Eshkol. 

Allon ble innsatt som utenriksminister i 1974, og han holdt denne stillingem frem til 1977. I 2005 ble Allon kåret til nummer 65 over største israelere gjennom tidene, i en meningsmåling utført av det israelske nyhetsnettstedet Ynet. 

Allon ble gravlagt på en kirkegård ved Genesaretsjøen. 

 Referanser 

Kategori:Israelske politikere
Kategori:Israelske ministre
Kategori:Personer fra subdistriktet Kinneret i Israel